## Odluka o dodjeli državnih nagrada za znanost

### NN 56/2000 (6.6.2000.), Odluka o dodjeli državnih nagrada za znanost

# ODBOR ZA PODJELU DRŽAVNIH NAGRADA ZA ZNANOST

**1246**

Odbor za podjelu državnih nagrada za znanost imenovan Odlukom
Zastupničkog doma Hrvatskoga državnog sabora na sjednici
26. travnja 2000. godine u sastavu:

Predsjednik: Zlatko Tomčić, dipl. ing.

Članovi: prof. dr. sc. Boris Anzulović, akademik
Radoslav Katičić, prof. dr. sc. Zvonimir Lauc, prof.
dr. sc. Vladimir Mikuličić, dr. sc. Đuro Miljanić,
dr. sc. Katarina Ott, prof. dr. sc. Marko Pećina, akademik
Vlatko Silobrčić, prof. dr. sc. Ante Simonić,
prof. dr. sc. Marko Tadić, prof. dr. sc. Marija Turk i prof.
dr. sc. Đurđica Vasilj, donio je temeljem Zakona o hrvatskim
državnim nagradama za znanost (»Narodne novine«,
br. 108/95, 104/97 i 142/98), na sjednici održanoj 9. svibnja
2000. godine

## ODLUKU

### O DODJELI DRŽAVNIH NAGRADA ZA ZNANOST

I. DRŽAVNOM NAGRADOM ZA ŽIVOTNO DJELO NAGRAĐUJU
SE:

*Područje prirodnih znanosti:*

1. Akademik BORIS KAMENAR, profesor emeritus Prirodoslovnomatematičkog
fakulteta Sveučilišta u Zagrebu za cjelokupni znanstvenoistraživački
rad u području prirodnih znanosti, naročito za istraživanje
struktura anorganskih i organskih spojeva, te za formiranje svjetski
poznate škole hrvatskih kristalografa.

*Područje biomedicinskih znanosti:*

1. Akademik MARKO ŠARIĆ, umirovljeni profesor Medicinskog
fakulteta Sveučilišta u Zagrebu za cjelokupni znanstvenoistraživački
rad u području biomedicinskih znanosti, posebice u području
medicine rada i zdravstvene ekologije.

*Područje tehničkih znanosti:*

1. Prof. dr. sc. OSMAN MUFTIĆ, redoviti profesor Fakulteta
strojarstva i brodogradnje Sveučilišta u Zagrebu za
cjelokupni znanstvenoistraživački rad u području
tehničkih znanosti, posebice za teoriju o transverzalnoj
izotropiji ljudske kosti, raspodjeli čvrstoće u morfologiji
kralježaka te razvoja ergonomije i biomehanike, pa ga se
smatra jednim od osnivača Zagrebačke biomehaničke
škole.

*Područje biotehničkih znanosti:*

1. Akademik MILAN MACELJSKI, redoviti profesor Agronomskog fakulteta
Sveučilišta u Zagrebu za cjelokupni znanstvenoistraživački
rad u području biotehničkih znanosti, posebice za
doprinos u razvitku fitomedicine i agronomske struke.

*Područje društvenih znanosti:*

1. Akademkinja ALICA WERTHEIMER BALETIĆ, redoviti profesor
Ekonomskog fakulteta Sveučilišta u Zagrebu za cjelokupni
znanstvenoistraživački rad u području društvenih
znanosti, posebice za utemeljenje hrvatske demografije.

*Područje humanističkih znanosti:*

1. Prof. dr. sc. VIKTOR ŽMEGAČ, umirovljeni sveučilišni
profesor Filozofskog fakulteta Sveučilišta u Zagrebu
za cjelokupni znanstvenoistraživački rad u području
humanističkih znanosti, posebice za razvoj hrvatske znanosti
o književnosti.

2. Akademik ŽELJKO BUJAS (POSTHUMNO 1928.-1999.), sveučilišni
profesor Filozofskog fakulteta Sveučilišta u Zagrebu
za cjelokupni znanstvenoistraživački rad u području
humanističkih znanosti, posebice grane filologije.

II. GODIŠNJOM DRŽAVNOM NAGRADOM ZA ZNANOST NAGRAĐUJU
SE:

*Područje prirodnih znanosti:*

1. Dr. sc. BRANKO KAITNER, redoviti profesor Prirodoslovnomatematičkog
fakulteta Sveučilišta u Zagrebu za značajno
znanstveno dostignuće u području prirodnih znanosti,
posebice za istraživanja u strukturnoj anorganskoj kemiji.

2. Dr. sc. ČEDOMIL LUCU, znanstveni savjetnik Centra za
istraživanje mora, Rovinj - Instituta »Ruđer Bošković«
Zagreb za značajno znanstveno otkriće u području
prirodnih znanosti, posebice za otkrivanje uloge enzima Na, KATPaza
u evolucijskim prilagodbama morskih organizama.

3. Dr. sc. ZORICA VEKSLI, znanstvena savjetnica Instituta »Ruđer
Bošković« Zagreb za značajno znanstveno
dostignuće u području prirodnih znanosti, a naročito
za razvoj i primjenu novih metoda elektronske spinske rezonancije.

*Područje biomedicinskih znanosti:*

1. Dr. sc. MARIASTEFANIA ANTICA, viša znanstvena suradnica
Instituta »Ruđer Bošković« Zagreb za
značajno znanstveno dostignuće u području
biomedicinskih znanosti, posebice za otkriće matičnih
stanica limfocita i definiranje gena uključenih u diferencijaciju
limfocita T.

2. Prof. dr. sc. TOMISLAV ČABRIJAN, znanstveni savjetnik
Zavoda za endokrinologiju, dijabetes i bolesti metabolizma KB
»Sestre milosrdnice« Zagreb za značajno znanstveno
dostignuće u području biomedicinskih znanosti, posebice
za znanstveni doprinos na području kliničke i eksperimentalne
endokrinologije.

3. Dr. sc. TATJANA MAROTTI, znanstvena savjetnica Instituta »Ruđer
Bošković« Zagreb za značajno znanstveno
dostignuće u području biomedicinskih znanosti: objašnjenje
modulatornog učinka endogenog opioida metenkefalina na
funkciju hematopoetskog i imunološkog sustava.

*Područje tehničkih znanosti:*

1. Prof. dr. sc. ZORAN MRŠA, redoviti profesor Tehničkog
fakulteta Sveučilišta u Rijeci za značajno
znanstveno dostignuće u području tehničkih
znanosti, posebice za numeričko modeliranje i optimizaciju
strujanja u hidrauličkim strojevima.

2. Prof. dr. sc. JURICA SORIĆ, izvanredni profesor Fakulteta
strojarstva i brodogradnje u Zagrebu za značajno znanstveno
dostignuće u području tehničkih znanosti,
posebice za razvoj numeričkih metoda za analizu tankostjenih
konstrukcija.

*Područje biotehničkih znanosti:*

1. Prof. dr. sc. MARIJA IVEZIĆ, redoviti profesor Poljoprivrednog
fakulteta Sveučilišta u Osijeku za značajno
znanstveno dostignuće u području biotehničkih
znanosti iz polja agronomije, s naglaskom na biljnu nematologiju.

2. Prof. dr. sc. NIKOLA MIROŠEVIĆ, izvanredni profesor
Agronomskog fakulteta Sveučilišta u Zagrebu za primjenu
rezultata znanstvenoistraživačkog rada u području
biotehničkih znanosti iz polja agronomije, posebice za
doprinos autohtonih kultivara vinove loze u Hrvatskoj.

*Područje društvenih znanosti:*

1. Prof. dr. sc. IVANKA AVELINI HOLJEVAC, redoviti profesor Hotelijerskog
fakulteta Sveučilišta u Rijeci za rezultate znanstvenoistraživačkog
rada iz područja društvenih znanosti, posebice za
značajno znanstveno djelo: »Kontroling-upravljanje
poslovnim rezultatom« - primjena u hotelijerstvu (»Zambelli«,
Rijeka, 1998.)

*Područje humanističkih znanosti:*

1. Prof. dr. sc. MIRJANA BONAČIĆ, izvanredni profesor
Pravnog fakulteta Sveučiliša u Splitu iz područja
humanističkih znanosti za značajno znanstveno djelo:
»Tekst, diskurs, prijevod: o poetici prevođenja«,
(»Književni krug, Split, 1999.)

2. Dr. sc. IVANKA PETROVIĆ, znanstveni savjetnik Staroslavenskog
instituta Zagreb, iz područja humanističkih znanosti
za sustavna istraživanja hrvatske srednjovjekovne književnosti,
posebice njezine glagoljske sastavnice.

3. Prof. dr. sc. MIRKO TOMASOVIĆ, sveučilišni
profesor u miru Filozofskog fakulteta Sveučilišta
u Zagrebu iz područja humanističkih znanosti za
značajno znanstveno djelo - monografiju »Marko Marulić
Marun« (»Erasmus«, Zagreb, 1999.)

III. GODIŠNJOM DRŽAVNOM NAGRADOM ZA POPULARIZACIJU
I PROMIDŽBU ZNANOSTI NAGRAĐUJU SE:

*Područje biomedicinskih znanosti:*

1. Prof. dr. sc. MIRKO DRAŽEN GRMEK (POSTHUMNO 1924.-2000.),
dopisni član Hrvatske akademije znanosti i umjetnosti i
voditelj studija povijesti, medicine i biologijskih znanosti na
Sorbonni u Parizu za međunarodno priznat doprinos povijesti
znanosti, povijesti medicine, epidemiologiji, socijalnoj medicini
i medicinskoj epistemologiji.

*Područje tehničkih znanosti:*

1. Prof. dr. sc. IGOR ČATIĆ, redoviti profesor Fakulteta
strojarstva i brodogradnje Sveučilišta u Zagrebu u
području tehničkih znanosti, posebice na području
polimera.

*Područje biotehničkih znanosti:*

1. Prof. dr. sc. VLATKO RUPIĆ redoviti profesor Agronomskog
fakulteta Sveučilišta u Zagrebu u području
biotehničkih znanosti, za popularizaciju znanstvenih, stručnih
i popularnih radova, posebice za razvitak stočarstva i
veterinarske medicine.

*Područje društvenih znanosti:*

Suradnice:

1. Dr. sc. Dubravka Miljković, prof. dr. sc. Majda Rijavec,
znanstvene suradnice Učiteljske akademije Sveučilišta
u Zagrebu za doprinos u širenju spoznaja iz područja
društvenih znanosti, polja psihologije, posebice za istraživanja
psihologije samopouzdanja.

IV. GODIŠNJOM NAGRADOM ZNANSTVENIM NOVACIMA, NAGRAĐUJU
SE:

*Područje prirodnih znanosti:*

1. Mr. sc. IVICA VILIBIĆ, asistent Oceanološkog odjela
Državnog hidrografskog instituta Split za uspješan rad
u području geofizike, posebice na fenomenu seša i
Kelvinovih valova u hrvatskom obalnom moru.

*Područje biomedicinskih znanosti:*

1. Dr. sc. IVA DEKARIS, znanstvena novakinja, specijalist oftalmologije
Zavoda za oftalmologiju Opće bolnice »Sveti Duh«
u Zagrebu za istraživanja imunopatologije oka, posebice za
povezivanje temeljnih imunoloških i kliničkih oftalmoloških
istraživanja.

*Područje tehničkih znanosti:*

1. Mr. sc. ALAN ŠTIMAC, znanstveni novak »Brodarskog
instituta« Zagreb u području tehničkih znanosti,
posebice za istraživanja i izvedbu ultrazvučnog pretvornika
koji se kao skalpel može primijeniti u kirurgiji.

*Područje društvenih znanosti:*

1. Dr. sc. BORIS MLAČIĆ, viši asistent Instituta
društvenih znanosti »Ivo Pilar« Zagreb u području
društvenih znanosti, posebice za istaknuti znanstveni rad:
»Hrvatska taksonomija deskriptora osobina ličnosti«.

*Područje humanističkih znanosti:*

1. Mr. sc. ANA LEDERER, znanstvena novakinja Filozofskog fakulteta
Sveučilišta u Zagrebu u području humanističkih
znanosti za istaknuto znanstveno djelo - monografiju: »Ivan
Raos« (Meandar, Zagreb, 1998.)

Klasa: 061-03/00-2/2
Urbroj: 533-04-00-1
Zagreb, 9. svibnja 2000.

Predsjednik
Odbora za podjelu
državnih nagrada za znanost
**Zlatko Tomčić,** v. r.

Odluka, NN 56/2000-1246